দেশে বিভিন্ন প্যাকেটজাত খাবারের রয়েছে নানা ধরনের মোড়ক। প্লাস্টিক হলে সেগুলো যেন ফুড গ্রেডের হয়, ছাপার কালি যেন খাবারের সঙ্গে লেগে না যায় এ ধরনের বিভিন্ন বিষয় সামনে নিয়েই প্রবিধানটি তৈরি করা হচ্ছে বলে জানা গেছে। বিভিন্ন ধরনের প্যাকেট তৈরিতে সাধারণত আঠা, সিরামিক, ছিপি, রাবার, কাচ, আয়ন-এক্সচেঞ্জ রজন, ধাতু ও সংকর ধাতু, প্লাস্টিক, ছাপানোর কালি, প্রক্রিয়াজাত সেলুলোজ, সিলিকন, কাপড়, বার্নিশ ও আচ্ছাদন, মোম, কাঠসহ আরো অনেক বস্তু ব্যবহার করা হয়। যেগুলো সরাসরি খাদ্যের সংস্পর্শে আসার সম্ভাবনা থাকে। এগুলো সংস্পর্শে খাদ্যবস্তু কতটা নিরাপদ থাকবে সে লক্ষ্যেই তৈরি হচ্ছে প্রবিধানমালাটি।